CELEX: C2006/190/67
Language: sk
Date: 2006-08-12 00:00:00
Title: Vec F-70/06: Žaloba podaná 26. júna 2006 – Baele a i./Komisia

12.8.2006   
            
            
               SK
            
            
               Úradný vestník Európskej únie
            
            
               C 190/36
            
         Žaloba podaná 26. júna 2006 – Baele a i./Komisia
   (Vec F-70/06)
   (2006/C 190/67)
   Jazyk konania: francúzština
   Účastníci konania
   
      Žalobca: Jan Baele (Beernem, Belgicko) a iní (v zastúpení: S. Rodrigues a A. Jaume, advokáti)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zrušiť rozhodnutia menovacieho orgánu o odmietnutí zapísať žalobcov na zoznam úradníkov povýšených do platových tried A*10 a B*10 pri povyšovaní za rok 2005 tak, ako implicitne vyplývajú zo Správneho oznámenia č. 85-2005 z 23. novembra 2005,
            
         
               —
            
            
               oboznámiť menovací orgán s účinkami zrušenia napadnutých rozhodnutí a najmä s prekvalifikovaním platových tried žalobcov v závislosti od daného prípadu na platovú triedu A*10 s retroaktívnym účinkom od 1. marca 2005 alebo na platovú triedu B*10 s retroaktívnym účinkom od 1. januára 2005,
            
         
               —
            
            
               subsidiárne, na jednej strane nariadiť žalovanej, aby uznala žalobcov za spôsobilých, v závislosti od daného prípadu, na povýšenie do platovej triedy A*10 alebo B*10 počas ich budúceho povyšovania, a na druhej strane ju zaviazať nahradiť ujmu, ktorú žalobcovia utrpeli v dôsledku skutočnosti, že neboli v závislosti od daného prípadu povýšení do platovej triedy A*10 od 1. marca 2005 alebo do platobnej triedy B*10 od 1. januára 2005,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Na podporu svojich tvrdení sa žalobcovia odvolávajú na rovnaké žalobné dôvody, ako boli žalobné dôvody, na ktoré sa odvolávalo vo veci F-45/06 (1).
   
      (1)  Ú. v. EÚ C 143, 17.6.2006, s. 39.